

**Mузeј позоришне уметности Србије**

Београд, Господар Јевремова19

Телефон: 2626-630 Fax: 2628-920

e-mail: [office@mpus.org.rs](mailto:office@mpus.org.rs) www. mpus.org.rs

Бр. 19 Београд, 01. 02. 2019. године

**МУЗЕЈ ПОЗОРИШНЕ УМЕТНОСТИ СРБИЈЕ**

**ПЛАН РАДА ЗА 2019. ГОДИНУ**

Музеј позоришне уметности Србије постоји од 1950. године и финансира се из буџета Министарства културе РС. Смештен је у Божићевој кући (210 m2), здању из 1836. које је и само споменик културе од великог значаја, а налази се у Господар Јевремовој улици 19 у Београду. У овом простору је смештено нешто мање од 81m2 изложбеног тј. простора за одржавање програмских активности и канцеларијски простор (129 m2) за рад стручно научних служби и административно одељење , док читаоница не постоји. Музеј нема депо, већ у ту сврху закупљује допунски простор.

У Музеју се чува театролошка грађа која сведочи о развоју позоришта у Србији од XIII века до данас. Музејски фонд чине предмети значајни за научна истраживања или аматерско проучавање класичне драмске, оперске и балетске уметности као и нових мултимедијалних сценских форми.

Организацијом рада тежимо да на једном месту сакупимо, обрадимо, чувамо и приказујемо што више елемената неопходних за реконструкцију неког минулог позоришног чина: од рукописа драме, преко редитељских књига и бележака, пропагандног материјала штампаног уз представе, до фотографија, аудио и видео записа извођења, критика и других извода из штампе, сведочанстава извођача, њихових савременика или потоњих истраживача.

Уз грађу која се односи на институције, прикупљамо и материјале значајне за професионалне биографије позоришних стваралаца, али и сведочанства о приватном животу уметника. Драгоцене преписке, фотографије, школска сведочанства и бројни лични предмети помажу нам да употпунимо слику о одређеним епохама, односно о институцијама и људима који су у њима живели и радили.

Фонд музеја је систематизован према врсти грађе на збирке: Архив (Архивска грађа и документација, Писма, Рукописна дела, Документација о раду МПУС), Плакати и програми, Фотографије, Аудио и видео записи, Ликовни и меморијални предмети, Сценографске и костимографске скице, Заоставштине, Библиотека и Хемеротека.  
У оквиру интернет презентације Музеја на адреси [www.mpus.org.rs](file:///C:\\Users\\Kovke_2\\Desktop\\ZA%20SAD%20CUVANJE\\www.mpus.org.rs), корисницима је доступан [Театрослов](http://teatroslov.mpus.org.rs/), online театрографска база репертоара свих српских професионалних позоришта са пратећим дигиталним колекцијама формираним на основу грађе која се чува у музејским збиркама, али и при позориштима тј. у приватним збиркама. Театрослов такође обухвата и online сталну поставку Музеја, као и електронске верзије традиционалних музејских изложби.

Поред основне изложбене, Музеј има и богату издавачку делатност. Самостално, или у сарадњи са другим издавачима, објављено је скоро три стотине наслова монографских публикација, а већ четири деценије у издању Музеја без прекида излази часопис „Театрон“, специјализован за област театрологије.

У редовне музејске програме убрајају се, такође, промоције позоришне литературе, трибине, предавања, округли столови, сусрети с истакнутим позоришним ствараоцима, а током трајања позоришне сезоне на редовном месечном репертоару су програми *Театротеке* – пројекције снимака старих позоришних представа и концерти класичне музике.

Едукативни програми су намењени су деци, омладини, одраслим посетиоцима из редовне популације, као и лицима с посебним потребама. Одвијају у виду стручних вођења кроз музејске поставке, колективних или породичних посета, кроз циклусе радионица (нови циклус радионица „Креирамо позориште“ намењен је ученицима нижих разреда основне школе; остале радионице организујемо у зависности од профила циљне групе, намене, повода и сл). Едукативни програми су прилагођени директним захтевима посетилаца/учесника и организују се на српском и енглеском и француском језику.

**КАДРОВСКА СТРУКТУРА**

У остваривању делатности Музеја придаје се велики значај кадровској структури – број запослених (12): један директор (1), један музејски едукатор - саветник (1), три кустоса са положеним стручним испитима: кустос (1), музејски саветник (2); Специјалну библиотеку води виши дипломирани библиотекар (1). Носиоци делатности и стручне службе (3) – књижничар (1), виши техничар у музејској делатности (2) који својим стручним радом и залагањем успешно организују и остварују усвојене програме од стране Министарства културе. Административне послове за Музеј обављају запослени на пословима организатора материјално - финансијских и општих послова: сарадник за правне, кадровске и административне послове (1) и координатор финансијских и рачуноводствених послова (1), који су у складу са законом и Статутом Музеја благовремено, уредно и стручно обављали послове у текућој години. О чистоћи Музеја, педантно и свакодневно брине спремачица - економ (1).

1. **РЕДОВНИ ПРОГРАМ**

**Поставке у Музеју**

Музеј позоришне уметности Србије планира да током 2019. године реализује укупно 2 изложбе у сопственој продукцији и једну велику, као копродукцијски подухват. Сваку музејску поставку пратиће одговарајући каталог. По завршетку, за сваку поставку биће израђена одговарајућа online верзија изложбе која ће надаље бити доступна на сајту Музеја.

1. Прве недеље марта предвиђено је отварање изложбе: *Бора Тодоровић у делима Александра Поповића и Душана Ковачевића* – поводом 90 година од рођења и 5 година од смрти *Б. Тодоровића* , Ауторке Биљане Остојић, кустоскиње.

Процена буџета: 250.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 55.000 |
| 4235 | СТРУЧНЕ УСЛУГЕ | Ауторски текст | 15.000 |
| 4242 | УСЛУГЕ КУЛТУРЕ | Дизајн каталога, монтажа филма | 50.000 |
| 4266 | МАТЕРИЈАЛ ЗА КУЛТУРУ | Материјал | 130.000 |
|  | | | 250.000 |

1. Последње недеље јуна предвиђено је отварање изложбе којом би се наставио циклус о познатим позоришним породицама у Србији **„Глумачке породице“** (аутор мр Александра Милошевић, виши кустос).

После изложбе ***Поповићи – позоришна династија*** која је приказала петнаестак глумачких имена – чланова ове необичне породице активних током XIX и прве половине XX века, циклус се наставља изложбом о породицама чији чланови су обележили реалистичко доба српског позоришта (1880–1900). Изложба коју им посвећује Музеј позоришне уметности Србије треба да овековечи овај феномен и истражи паралеле и различитости у њиховом трајању у прошлости и на савременој сцени.

Издавајају се породице Миљковић и Тодоровић које су значајне за нову епоху Српског народног позоришта у Новом Саду, а нарочито Народног позоришта у Београду:

Велимир Миљковић (1858–1901) глумац и редитељ у ХНК (Загреб), СНП и Народног позоришта у Београду, у другој половини XIX века; супруг Савке Миљковић (1864–1902) глумице која је започела каријеру у СНП-у и наставила у Народном позоришту у Београду; њихова кћи, глумица Софија Миљковић Ђорђевић (1880–1908) припада истом периоду стварања.

Сава Тодоровић (1862–1935) глумац путујућих позоришта и Народног позоришта Београду; његова супруга Лепосава Тодоровић (1872-1948) глумица Народног позоришта у Београду; деловање њихове ћерке Зорке-Зоре (Тодоровић) Златковић (1891–1956) и њеног супруга Александра Златковића (1890–1956), глумаца Народног позоришта у Београду, сеже до друге половине XX века.

Процена буџета: 180.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 45.000 |
| 4235 | СТРУЧНЕ УСЛУГЕ | Ауторски текст | 15.000 |
| 4242 | УСЛУГЕ КУЛТУРЕ | Лектура и коректура, дизајн | 50.000 |
| 4266 | МАТЕРИЈАЛ ЗА КУЛТУРУ | Материјал | 70.000 |
|  | | | 180.000 |

1. Крајем године је предвиђено отварање изложбе ***Стварање и развој српског позоришта у 19. и 20 веку* поводом 100 година постојања Удружења драмских уметника Србије** (Мирјана Одавић, музејски саветник МПУС је коаутор).

Програм се реализује поводом јубилеја са циљем музеолошког и архивистичког истраживања и излагања развоја српског позоришта у XIX и XX веку, са акцентом на стварање и деловање сталешке организације. Изложба је замишљена као представљање историје позоришта на тлу Србије, и представљаће окосницу будуће сталне поставке МПУС. Реализоваће се у сарадњи са УДУС-ом, Позоришним музејом Војводине, Архивом Србије и Историјским архивом Београда, а биће постављена у Галерији САНУ-а.

Процена учешћа у реализацији изложбе: 900.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4242 | УСЛУГЕ КУЛТУРЕ | Лектура и коректура, дизајн каталога и изложбе | 300.000 |
| 4266 | МАТЕРИЈАЛ ЗА КУЛТУРУ | Материјал | 600.000 |
|  | | | 900.000 |

**2. НАУЧНО-ИСТРАЖИВАЧКИ ПРОЈЕКТИ**

С обзиром на овогодишње смернице за израду плана рада установа културе дате од стране МКИ, превасходно у контексту увећаног буџета за реализацију санације темеља зграде, Музеј позоришне уметности Србије не започиње ниједан нови, већ научно - истраживачки пројекти планирани за реализацију током 2018. године представљају само наставак већ устаљених активности са нешто умањеним буџетом у односу на 2018.

1. Фонд Хемеротеке МПУС чине прилози из штампаних, електронских медија и осталих web извора који се односе на театролошку грађу о српском позоришту и српским позоришним уметницима који делују у матици и/или дијаспори. Пристигла грађа се кроз редовну музејску делатност обрађује, класификује и аплоудује у Театрослов где је корисницима доступна 24/7/365. За прикупљање грађе Музеј од 1953. године користи услуге специјализованог сервиса. за праћење штампаних и електронских медија: web clipping, Buzz monitor итд.

Процена буџета: 440.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4242 | УСЛУГЕ КУЛТУРЕ | Прилози из штампе и електронских медија | 440.000 |
|  | | | 440.000 |

1. COBISS - платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а троје запослених је лиценцирано за рад у COBISSу. У 2019. години у склопу редовних делатности у COBISS ће бити унети подаци о Фонду рукописне грађе, Фонду писама и, након ревизије и о Фонду архивских докумената из 19. века.

Процена буџета: 140.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | COBISS лиценце | 140.000 |
|  | | | 140.000 |

**3.НАБАВКА МУЗЕЈСКЕ ГРАЂЕ**

Рад на музејским збиркама одвијао се уобичајеним током и динамиком. Приспела је и обрађена нова грађа, а настављен је рад на систематизовању и дигитализовању постојеће грађе. На рестаурацију и конзервацију је у Народну библиотеку послато 37 старих плаката (за представе Повлашћеног позоришта Николе Динића)

Предвиђена новоприспела грађа на основу годишњег просека:

збирка фотографија

* До 20 позоришних фотографија – донације и откуп
* До 40 фотографије (углавном са снимања ТВ серија)

збирка ликовних и меморијалних предмета

* 1- 2 слике – поклон и откуп
* 10 - 15 костимографских скица – поклони и oткуп
* 10 -20 цртежа оставштина и откуп
* 1- 2 меморијална предмета - поклон

збирка позоришних програма и плаката

- 4 - 5 програма и плаката старих представа позоришта у Београду и из Србије.

- 300 - 400 плаката (каст-листа), сезона 2018/19 – од Народног позоришта у Београду

и од Звездара театра (остала позоришта не испуњавају ову своју обавезу)

збирка аудио и видео записа

- 5 - 7 снимака представа Народног позоришта у Београду:

- 5-6 снимака представа ЈДП-а: из 2016 –- документарни филм *Концентрациони логор Земун* – поклон господина Братислава Петковића

- 6 CD-ова са снимцима Бисерке Цејић – поклон господина Милана Миловановића

- 20 LP плоча са домаћим и иностраним снимцима оперске и балетске музике – поклон Олге Марковић

хемеротека

- просечно око 20.000 разнородних исечка (у електронској форми) – претплата; сви су обрађени, смештени на сервер, „бекаповани“ и повезани са предметним одредницама *Театрослова*. За набавку грађе фонда хемеротеке ангажована је новосадска фирма NinaMedia; грађа обухвата изводе из штампаних медија, web издања и извора, радио и ТВ програма.

архив

- рукописна дела:

до 100 различитих наслова - документа:

до 20 архивских докумената –

- писма:

Процена буџета за набавку грађе: 150.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 5151 | НЕМАТЕРИЈАЛНА ИМОВИНА | Откуп предмета за попуну збирке | 100.000 |
|  | | | 100.000 |

**4.ОБРАДА ЗАШТИТА И КОНЗЕРВАЦИЈА**

На плану конзервације и превентивне заштите фонда предвиђен је рад на две музејске збирке:

1. За потребе Збирке аудио и видео записа предвиђен је наставак започетог пројекта Дигитализација (конзервација) плоча и ВХС касета. Током 2018. године планирана је израда преснимака и ремастеровање 150 плоча и свих видео касета које буду пристигле у Музеј путем аквизија током 2017. и 2018. године.

Процена буџета: 250.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4242 | УСЛУГЕ КУЛТУРЕ | Дигитализација плоча и ВХС касета | 250.000,00 |
|  | | | 250.000,00 |

1. За потребе Збирке програми и плакати предвиђен је наставак започетог пројекта у 2018. години Рестаурација плаката.

Процена буџета: 270.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4242 | УСЛУГЕ КУЛТУРЕ | Рестаурација плаката | 270.000,00 |
|  | | | 270.000,00 |

**5.ДОКУМЕНТАЦИЈА**

Н**абавка књижног фонда**

библиотека

- до 20 публикацијa – куповина

- до 60 монографске публикације – размена са Народном библиотеком Србије

- до 40 публикација – поклони од Стеријиног позорја, Музеја примењене уметности, УБУС-а УДУС-а, Матице српске, Архива Југославије, Музеја рудничко-таковског краја и приватних лица

Процена буџета: 50.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 5151 | НЕМАТЕРИЈАЛНА ИМОВИНА | Куповина књижног фонда | 50.000 |
|  | | | 50.000 |

* Куповина нових издања из области театрологије

Неки од наслова који су предвиђени за куповину у 2019. години:

1. Владимир Јовановић, Опера Народног позоришта у Београду, Народно позориште, 2010.

2. Милена Драгићевић Шешић, Уметнос и култура отпора, Clio, 2018.

3. Бекет, приредио Предраг Тодоровић, 2010.

4. Владимири Петрић, Осма сила, Радио телевизија Београд, 1971.

5. Драган Станковић, Заточеник позоришне магије, Педагошки факултет, 2017.

6. Вања Булић, Лазар Ристовски, Удружење филмских глумаца Србије, 2017.

7. Бранислава Илић, Драме, Српска читаоница, 2017.

8. Александар Милосављевић, Позоришни Дирер и други записи, Стеријино позорје, 2018.

9. Шекспир и трансмедијалност, Факултет драмских уметности, 2017.

10. Милена Кулић, Let Minervine sove : огледи о позоришној уметности, Студентски културни центар Крагујевац, 2017.

11. Никола Ђуричко, Догодовштине једног Џонија, Вулкан издаваштво, 2018.

12. Бранка Оташевић, Екран као огледало, Радио телевизија Србије, 2018.

13. 70 година Југословенског драмског позоришта, ЈДП, 2018.

14. Тамара Барачков, Народно позориште у 10 чинова, Радио телевизија Србије, 2018.

**Дигитализација**

Током 2019. наставља се рад на дигитализацији збирки Музеја позоришне уметности Србије, као и на новом администраторском панелу базе *Театрослов*, са новим функцијама (увођење напредне унакрсне претраге, омогућавање опције „види као корисник“ којом се корисницима административне апликације омогућава директан увид у изглед унетих података са странице за спољне кориснике *Театрослова*, проширење параметара претраге у административној апликацији на најмање два термина, увођење опомене од стране софтвера у ситуацијама када се уносе подаци потенцијално сумњиви као дупликати итд.). Биће извршена конверзија постојеће базе података (са преко 130.000 јединица из више од 10 разнородних категорија). У оквиру подстранице „Дигитална библиотека“, биће подигнута око 200 дигитализована наслова раритетних часописа и новина којимa се може приступити преко сајта базе, а подстраница „Програми“ је ажурирана и допуњена подацима о свим догађајима из предходне године.

Из фонда хемеротеке, скенираће се и подигнути у базу *Театрослов* и повезани са предметним одредницама новински исечци о 8 позоришних уметника (укупно око 400 јединица). Извршиће се унос библиографских извора новинских чланака везаних за око 380 драмских представа Народног позоришта у Београду од 1944. до 1956. Из осталих збирки дигитализоваће се и унети преко 600 фотографија, те 620 плаката (а око 200 плаката и програма повезано с основним елементима).

*Театрослов* тренутно броји **23609** личности, **125** позоришта, **15577** премијера и **146344** дигитална објекта од чега **7821** плакат, **795** програма, **26095** фотографија, **9091** позоришна критика, **100108** новинских чланака, **7** сценографских скица, **1** АВ запис и **24** електронске библиотечке јединице.

Од марта 2018. године, према смерницама Министарства културе и информисања започето је додавање воденог жига дигиталним објектима помоћу програма XnConvert.

Како се активности везане за процес дигитализације фонда МПУС спроводе према Стратегији развоја система дигитализације МПУС (2017-2022) и одобреном плану и програму током 2019. године императив остаје на запосленим техничарима - оператерима који раде на уносу артефаката фото архиве и писане документације, као и на ажурирању података у Театрослову. Процена је, независно од резултата рекапитулације да је Музеју неопходан најмање један стални спољни сарадник на уносу података у Театрослов месечно.

**6. ИЗДАВАЧКА ДЕЛАТНОСТ**

Музеј позоришне уметности Србије планира да током 2019. године објави укупно 7 публикација. Од тога 3 каталошке и 2 серијске и 2 ауторске театролошке студије (тј. три каталога, два двоброја часописа Театрон и две посебне књиге и једна монографија).

**Изложбени каталози**:

Две публикације представљају каталоге које прате изложбе описане и буџетски обједињено исказане у одељку Изложбена делатност. Каталози се штампају на кунздруку, 100g, обима су до 4 штампарска табака, тираж 300 примерака.

1. *Бора Тодоровић у делима Александра Поповића и Душана Ковачевића* (аутор Биљана Остојић, кустос)
2. *Глумачке породице* – *Породица Ксеније Јовановић* (аутор мр Александра Милошевић, кустос саветник)

**Театролошке студије**:

За 2019. годину планирамо 2 наслова – један зборник критика и једну студију о позоришној режији.

1. ***Приближавање позоришту 3*** (аутор Радомир Путник)

Публикација је била предвиђена за реализацију 2018, али услед смањења буџета, пребацује се за 2019.

Музеј у својству издавача трећим делом публикације "Приближавање позоришту" наставља објављивање одабраних радова еминентног театролога Радомира Путника. На тај начин се заокружује вишегодишње истраживање аутора на пољу анализе и критичког приказивања литературе о позоришту објављене у Србији и окружењу.

Процена буџета: 200.000 RSD

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 150.000,00 |
| 4242 | УСЛУГЕ КУЛТУРЕ | Дизајн и прелом | 50.000,00 |
|  |  |  | 200.000,00 |

**2. *Парадокс о редитељу*** (аутор Боро Драшковић)

Књига садржи есеје о седморици редитеља чије су представе означиле високе, па и највише домете нашег театра у ХХ веку, посебно у његовој другој половини. Драшковић пише о Бојану Ступици, Мати Милошевићу, Бранку Гавели, Хугу Клајну, Љубиши Ристићу, Харису Пашовићу, али и о томе како је доживео забрану своје представе *Кад су цветале тикве* у Југословенском драмском позоришту.

С обзиром на чињеницу да је већина редитеља о којима пише Боро Драшковић режирала у Југословенском драмском позоришту, објављивање ове књиге у великој би мери подржало обележавање јубилеја овога театра – 70 година од оснивања.

Процена буџета: 300.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 200.000,00 |
| 4235 | СТРУЧНЕ УСЛУГЕ | Ауторски хонорар | 50.000,00 |
| 4242 | УСЛУГЕ КУЛТУРЕ | Дизајн, лектура и коректура. | 50.000,00 |
|  | | | 300.000,00 |

**Серијске публикације**:

Часопис „Театрон“ излази без прекида од 1974. године и када се посматра укупна делатност Музеја, на његовим страницама највише простора добија савремени сценски живот. Поред обавезних текстова из домена теорије и историје позоришта, прилога о раду Музеја, „Театрон“ нуди веома прецизан критички преглед актуелног драмског, оперског и балетског стваралаштва, а у сваком броју читаоцима се представља најмање по један драмски текст, најчешће из пера нових савремених аутора.

**3.Театрон 186/187**, пролеће-лето 2019. (уредник Радомир Путник)

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 100.000,00 |
| 4235 | СТРУЧНЕ УСЛУГЕ | Ауторски хонорар и лектура | 260.000,00 |
| 4242 | УСЛУГЕ КУЛТУРЕ | Дизајн, лектура и коректура. | 50.000,00 |
|  | | | 410.000,00 |

**4.Театрон 188/189**, јесен-зима 2019. (уредник Радомир Путник)

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 100.000,00 |
| 4235 | СТРУЧНЕ УСЛУГЕ | Ауторски хонорар и лектура | 260.000,00 |
| 4242 | УСЛУГЕ КУЛТУРЕ | Дизајн, лектура и коректура. | 50.000,00 |
|  | | | 410.000,00 |

**5.Монографија *Божидар Боле Стошић*** (аутор Биљана Остојић, кустос)

Музеј у својству издавача, у сарадњи са Београдски драмским позориштем, бележећи живот и рад, пут у којем је прешао од најистакнутијег глумца за децу до првака драме. У природи је глумачког заната да је видљив само када је на сцени и да се глумац, ако није са публиком, заборавља. Монографија је један од начина да се не заборави.

Тумачећи подједнако добро ликове из драмских дела за децу, и одрасле, **Божидар Боле Стошић** својом глумом формирао је генерације гледалаца у чијем је памћењу и сада. Као глумац - пензионер, бар два пута месечно нас подсећа на себе тумачећи бравурозно улогу Милионара - *Неки то воле вруће* у Позоришту на Теразијама. Тај озбиљан посао савесно је, не штедећи свој изузетан таленат, обавио у преко 100 позоришних и око 200 телевизијских и филмских улога. Може се рећи да Божидар Стошић поседује посебно чуло, инстинкт за све оне комичне и трагичке деформације које прате живот. Поштујући принцип *homo ludens,* Стошић нам омогућава да на исти начин проживимо судбину тумаченог лика, успостављајући дубоки емотивни спој са публиком.

Може се рећи да се нарочити истакао у улогама које траже прецизност и не дозвољавају импровизацију. Дубоко промишљене и проживљене су његове креације: Помет (*Дундо Мароје* М. Држића), Шамика ( *Вечити Младожења* Ј. Игњатовића), Пук ( *Сан летње ноћи* Шекспира), Тигелин ( *Завера или дуго праскозорје* Б. Лукића), Инкиостро (*Сабља димискија* А. Поповића), Степан (*Женидба* Н. Гогоља), Хаклбери (*Хаклбери Фин* М. Твена)...

Процена буџета: 300.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа | 130.000,00 |
| 4242 | УСЛУГЕ КУЛТУРЕ | Дизајн, лектура и коректура. | 50.000,00 |
|  |  |  | 180.000,00 |

**Суиздаваштво:**

И једну опсежну музиколошко - театролошку студију *Један век Опере Народног позоришта у Београду – инострана гостовања од 1939. до 2019. године*, професора Владимира Јовановића

**7. РАД СА ПУБЛИКОМ**

ЕДУКАТИВНИ ПРОГРАМИ И РАД СА ПУБЛИКОМ

1. **Едукативни програми** Музеја планирају се према потребама различитих циљних група. У складу с циљевима и временским ограничењима, у понуди су општеобразовне посете Музеју са едукативним – општим или тематским – предавањима о позоришној уметности и ствараоцима, као и о самом Музеју, те стручна вођења кроз тренутну поставку. Програми се реализују у сарадњи с афирмисаним уметницима и консултантима из сфере позоришта, педагогије, андрагогије и специјалне едукације, како у Музеју, тако и у другим просторима у Београду и у унутрашњости, углавном у оквиру манифестација намењених деци и младима. У циљу едукације публике, а нарочито младих уметника, Музеј редовно приређује концерте инструменталне и вокално-инструменталне класичне музике у извођењу ученика нижих и средњих музичких школа, као и студената Факултета музичке уметности. Поред тога, Музеј организује редовне и ванредне (по захтеву) пројекције позоришних представа у оквиру циклуса *Театротека*, са циљем прибижавања историје нашег театра новим нараштајима публике, као подсетник старијим позоришним посетиоцима на некадашња сценска остварења, али и у сврху научно-истраживачког рада.

Тачан број програма није могуће унапред утврдити пошто Музеј оставља могућност најаве групних посета током године. Такође, током сезоне се често укаже потреба за организовањем трибина, округлих столова, комеморативних скупова и сл. Оквирно, током 2019. предвиђено је:

* 20-ак општеобразованих групних посета за посетиоце различитих узраста и група (предшколски, основношколски, средњошколски, одрали, деца и одрасли са посебним потребама)
* 20-ак концерата инструменталне и вокално-инструменталне класичне музике
* 10-ак промоција нових издања из области позоришне литературе
* 8 пројекција позоришних представа у оквиру редовног циклуса *Театротеке* и 10-ак по захтеву

Поред ових едукативних садржаја, Музеј већ годинама веома успешно реализује разноврсне радионице за полазнике свих узраста. Свесни чињенице да је образовање младих и буђење њихове потребе за културним и уметничким садржајима од есенцијалног значаја, нарочиту пажњу посвећујемо најмлађим полазницима.

Крајем 2017. смо покренули нов циклус радионица – „Креирамо позориште“ – намењен ученицима нижих разреда основне школе (од првог до четвртог), који је показао изузетне резултате. Циклус реализујемо у сарадњи са Јадранком Бaрзут, мастером драматургије и наставником на Учитељском факултету у Београду. При првом сусрету, деца се најпре упознају са значајем Музеја позоришне уметности Србије, а циљ радионица је да се деци узраста од 7 до 10 година позориште приближи и појасни, те да кроз креативно учествовање у различитим процесима рада на припреми елемената позоришне представе (сценографија, костимографија, маска, плакат...) и заволе театарску уметност.

Током досадашњих радионица из овог циклуса, деца су цртала скице костима, креирала делове сценографије, позоришне лутке, позориште сенки, плакате – за имагинарне, али и за праве представе, у извођењу полазника радионица, као и Позоришта Учитељског факултета. Досадашње искуство је показало да највећи учинак имају радионице организоване у низу од по 3-4, током којих се полазници упознају са свим елементима позоришне представе и сами их праве, затим припремају представу (луткарску или играну) и приказују је пред публиком. Радионице организујемо у просторијама Музеја, али и у школама, у зависности од потреба и могућности.

Захваљујући средствима добијеним у току 2017. успели смо ову своју делатност да проширимо и на Земун и Вршац, што је наишло на изванредан одзив. Услед изостанка средстава за ову намену у 2018, били смо принуђени да ове радионице, а нарочито ван просторија Музеја, сведемо на минимум. Имајући у виду значај анимације будуће позоришне публике од најмлађег узраста, као и недостатак примерених садржаја и у Београду а ван њега поготову, сматрамо да је неопходно омогућити наставак реализације циклуса радионица „Креирамо позориште“.

1. **Комуникација с публиком** спроводи се, осим директно кроз изложбене и едукативне програме, путем web сајта Музеја, штампаних и електронских медија, друштвених мрежа, као и кроз дистрибуцију едукативног и промотивног материјала. Током 2019. предвиђено је проширивање асортимана рекламног материјала посебно дизајнираног за децу и младе.

**8. ПРЕЗЕНТАЦИЈЕ И ПРОМОЦИЈЕ**

**Присутност у медијима**

Музеј позоришне уметности Србије одржава интензивне контакте са представницима свих медија (ТВ, радио, новине, часописи...) и присутан је у њиховим садржајима, у складу са уређивачком политиком поменутих медија – на шта Музеј не може да утиче. Делатност Музеја најпреданије презентује Редакција програма културе РТС.

С друге стране, Музеј је наставио интензивну промоцију сопствених активности, као и позоришне уметности и позоришног живота Србије уопште, на свом сајту, фејсбук страници, фејсбук групи и инстаграму. На сајт www.mpus.org.rs. током 2018. су постављене 92 објаве, а подстраница са изложбеним каталозима у издању МПУС је допуњена издањима од 2008. до 2013. WordPress платформа на којој је постављена интернет презентација Музеј позоришне уметности Србије, ажурирана је редовно и по потреби допуњавана новим, тј. савременијим plugin-овима. Током 2018. није забележен ни један застој у раду сајта и базе која се на њему налази. Отварања изложби и промоције издања Музеја се снимају и постављају на Youtube канал (8 снимака током 2018). Инстаграм профил има 1856 пратиоца, а током 2018. су постављене 63 објаве. Фејсбук страницу Музеја прате 2048 корисника, а током 2018. су окачене 32 објаве и креирана 33 догађаја.

Током 2019. године Музеј ће у свом простору реализовати 6 промоција: две промоције двоброја часописа Театрон (186-187 и 188-189) ; две промоције књига : *Приближавање позоришту 3* Радомира Путника и *Парадокс о редитељу* Боре Драшковића; једну опсежну музиколошко - театролошку студију *Један век Опере Народног позоришта у Београду – инострана гостовања од 1939. до 2019. године*, професора Владимира Јовановића и једна промоција монографије *Божидар Боле Стошић*

**9. САРАДЊА СА ДРУГИМ ИНСТИТУЦИЈАМА**

22 концерта класичне музике, 6 пројекција снимака старих представа у оквиру Театротеке и 4 пројекције снимака представа Народног позоришта у Београду (Стеријини комади са текућег репертоара), 1 научни скуп (у организацији УБУС-а), 27 едукативних радионица за децу и 2 за одрасле, једно предавање госта из иностранства и неколико предавања наших кустоса, више десетина стручних вођења кроз изложбу, и др):

**10. СТРУЧНО УСАВРШАВАЊЕ ЗАПОСЛЕНИХ**

* Чланство у струковним удружењима (SIBMAS, Музејско друштво Србије, Библиотекарско друштво Србије
* Курс Wordpress у Школи рачунара Института Винча или сличан у рангу за стручно усавршавање вишег библиотекара Оље Стојановић, која је задужена за одржавање званичног сајта Музеја [www.mpus.org.rs](file:///C:\Users\Racunovodstvo\AppData\Local\Microsoft\Windows\Temporary%20Internet%20Files\Content.Outlook\EF8I4ZOS\www.mpus.org.rs)
* Котизација за стручне семинаре, чланарине и стручни испити

**11. МЕЂУНАРОДНА САРАДЊА**

У току 2019. уговорена је сарадња са Модерном галеријом – Љубљана из Републике Словеније. У периоду од 25. априла до 14. септембра уступиће Музеј из своје уметничке збирке: два културна добра, *Портрет Злате Марковић и Портрет Даре Милошевић –* аутора Јована Бјелића, за потребе излагања на изложби под називом *Trhough the Eyes of Louis Adamic / The Visual Arts in the 1930s.*

**12. КАПИТАЛНО ОДРЖАВАЊЕ**

На основу техничке документације за објекат Музеја позоришне уметности Србије дел бр. 92/1 од 04.05.2015. и рекапитулације радова дел бр. 110/15 од 14.04.2015 укупна вредност планираних радова је 7.400.000 динара без ПДВа која је порастом цене материјала и трошкова услуге увећана за 2.270.000. те износи 9.670.000. Техничка документација обухвата грађевинске радове, електро радове и ек. платформу за лица са посебним потребама.

На основу плана програмских активности за 2019. годину Музеју су одобрена средства за статичку санацију темеља. Радови предвиђени за текућу годину 2019. обухватају основне радове на учвршћивању темеља објекта, хидроизолацији, рестаурацији дотрајалих конструкција објекта, грубе поправке на згради са спољне и унутрашње стране које су настале као последица оштећења на темељима, "проклизавања" према суседном школском дворишту и консолидацију објекта у темељној зони и заштиту од подземних вода – системом дренажних цеви са одводом у систем градске канализационе мреже.

Процена буџета: 9.670.000 RSD

|  |  |  |  |
| --- | --- | --- | --- |
| Ек. К. | Назив | Опис | Износ |
| 5113 | Капитално одржавање зграде | Санација темеља | 9.250.000 |
| 5114 | Пројектно планирање | Израда пројекта | 250.000 |
| 4235 | Стручне услуге | Стручно надгледање и контрола радова | 170.000 |
|  | | | 9.670.000 |

**ОПРЕМА**

Током 2018. године, због оштећења насталих због дејства влаге унутар привременог депоа МПУС, обавезно је извршити замену дотрајалог и уништеног мобилијара, као и набавку додатних заштитних ормана. Такође, неопходно је обезбедити заменске уређаје за дотрајалу рачунарску опрему и друга средства за рад.

1. **Канцеларијска опрема (намештај):**

Полице и ормари за одлагање музејске грађе (Набавка наменског плакара за одлагање збирке позоришни програми и плакати и одлагање аудио и видео збирке, набавка полица за одлагање публикација Музеја и набавка полица за одлагање бисти, набавка полице за библиотеку и набавка усисивача за одржавање хигијене у Музеју.

УКУПНО канцеларијска опрема (намештај): 350.000,00 РСД

1. **Рачунарска опрема:**

Рачунари и рачунарска опрема (Набавка рачунара, монитора и штампача)

УКУПНО рачунарска опрема: 150.000,00 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 5122 | АДМИНИСТРАТИВНА ОПРЕМА | Канцеларијска опрема и рачунарска опрема | 500.000,00 |
|  | | | 500.000,00 |

Директор

Момчило Ковачевић

\_\_\_\_\_\_\_\_\_\_\_\_\_\_\_\_\_\_\_